**ANUNŢ**

Institutul de Medicină Legală Timișoara organizează concurs pentru ocuparea pe perioadă nedeterminată a unui post vacant de **Chimist debutant** – studii superioare, normă întreagă în cadrul Compartimentului Toxicologie Medico-Legală.

Conform art. 8 alin (2) din Metodologia de concurs aprobată prin Ordinul nr. 166 din 26 ianuarie 2023, dosarul de înscriere la concurs va cuprinde următoarele documente:

**a)** formularul de înscriere la concurs, conform modelului prevăzut în anexa nr. 2 la Hotărârea Guvernului nr. [**1.336/2022**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00235867.htm) pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (*HG nr. 1.336/2022*);

**b)** copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

**c)** copie a certificatului de membru al organizaţiei profesionale cu viza pe anul în curs;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. [**95/2006**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00172589.htm) privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. [**460/2003**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00069218.htm) privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

**e)** acte doveditoare pentru calcularea punctajului prevăzut în anexa nr. 3 la ordin;

**f)** certificat de cazier judiciar sau, după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. [**118/2019**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00202346.htm) privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. [**76/2008**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00111151.htm) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilitate;

**j)** copia certificatului de căsătorie sau a altui document prin care s-a realizat schimbarea de nume, după caz;

**k)** curriculum vitae, model comun european.

Documentele prevăzute la alin. (2) lit. d) şi f) sunt valabile 3 luni şi se depun la dosar în termen de valabilitate.

**În cazul posturilor de biolog debutant, biochimist debutant sau chimist debutant, documentele prevăzute la alin. (2) lit. c) şi d) se înlocuiesc cu declaraţia pe propria răspundere a candidatului.**

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (2) lit. b), c), i) şi j), precum şi copia certificatului de încadrare într-un grad de handicap prevăzut la alin. (6) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la alin. (2) lit. f) poate fi înlocuit cu o declaraţie pe propria răspundere privind antecedentele penale. *În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (2) lit. f), anterior datei de susţinere a probei scrise şi/sau probei practice.* *În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.*

Poate ocupa un post vacant persoana care îndeplineşte condiţiile prevăzute de Legea nr. [**53/2003**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2023%20concurs%20chimist%20debutant%5C00140284.htm) - [**Codul muncii**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2023%20concurs%20chimist%20debutant%5C00140285.htm), republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. [**57/2019**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2023%20concurs%20chimist%20debutant%5C00202574.htm) privind Codul administrativ, cu modificările şi completările ulterioare:

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. [**53/2003**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00140284.htm) - [**Codul muncii**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00140285.htm), republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. [**118/2019**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00202346.htm) privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. [**76/2008**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00111151.htm) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. [**1336/2022**](file:///D%3A%5C1%20MY%20DOCUMENTS%5CDocumente%20resurse%20umane%5Cconcursuri%5C2022%20concurs%20SOFER%20II%5C00235867.htm) pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Condiții specifice pentru participarea la concurs:

1. diplomă de licență în domeniul chimie, specializarea chimie;
2. dovada absolvirii unui master medical, conform tematicii European Syllabus;

Concursul se va desfășura după calendarul următor:

* 18 august 2023, orele 15.00: termen limită de depunere a dosarelor;
* 22 august 2023, selecția dosarelor de concurs și analiza și evaluarea activității profesionale și științifice pentru proba suplimentară de departajare (Proba D - anexa 3 la Ordin);
* 20 septembrie 2023, orele 10.00: proba scrisă – la sediul instituției;
* 22 septembrie 2023, orele 10.00: proba practică – la sediul instituției.

Înscrierile la concurs se fac la sediul instituției, în termen de 10 zile lucrătoare de la data afișării anunțului, iar concursul se organizează în maximum 90 de zile de la publicarea anunțului.

Contestațiile privind dosarele respinse și/sau punctajul obținut la proba suplimentară de departajare – anexa 3, se adresează comisiei de soluționare a contestațiilor, în termen de o zi lucrătoare din momentul afișării, iar contestația se soluționează în termen de o zi lucrătoare de la data expirării termenului de depunere a contestațiilor.

Comunicarea rezultatelor la fiecare probă a concursului se realizează prin afişarea acestora la sediul şi pe pagina de internet a unităţii sanitare publice organizatoare a concursului, după caz, în termen de o zi lucrătoare de la data finalizării probei. Lista cu rezultatele conţine atât punctajul obţinut, cât şi menţiunea "admis" sau "respins", după caz.

După comunicarea rezultatelor, candidaţii nemulţumiţi pot depune contestaţie, în scris, în termen de o zi lucrătoare la sediul unităţii sanitare publice care a organizat concursul, sub sancţiunea decăderii din acest drept.

Comunicarea rezultatelor la contestaţiile depuse se comunică tot în scris de către comisia de soluţionare a contestaţiilor, în termen de o zi lucrătoare de la depunerea acestora.

**Bibliografia și tematica de concurs:**

**TEMATICA CONCURSULUI PENTRU POSTUL DE CHIMIST DEBUTANT**

**TOXICOLOGIE MEDICO-LEGALĂ**

1. **PROBA SCRISĂ:**
2. Metode generale de izolare a toxicelor din produse biologice și alte produse (toxice volatile, toxice organice nevolatile, toxice minerale).
3. Căile de pătrundere şi eliminare a toxicelor din organismul uman.
4. Mecanisme de acţiune ale toxicelor pe aparate şi sisteme (nervos, cardiovascular, digestiv, excretor, secretor).
5. Metabolizarea toxicelor (fazele biotransformării, tipuri de reacții chimice).
6. Interferenţa între două sau mai multe toxice prezente simultan în organism: potențare, diminuare reciprocă.
7. Metode de analiză instrumentală în toxicologie – principii generale.
8. Prelevarea şi păstrarea probelor biologice în vederea şi după analiza toxicologică în cazul conducătorilor auto (Ordinul Nr. 1512/2013 cu modificările și completările ulterioare): răspunderea deţinerii probelor („chain of custody”).
9. Prelevarea și păstrarea probelor biologice de la cadavru în vederea analizei toxicologice.
10. Intoxicaţia acută cu alcool etilic: efect toxic, simptome în raport cu alcoolemia, curba alcoolemiei.
11. Intoxicaţia acută cu alcool metilic: căi de pătrundere în organism, simptome, primul ajutor și tratamentul.
12. Intoxicaţia acută cu monoxid de carbon: simptomatologie, toxicocinetică, toxicodinamică.
13. Intoxicaţia acută cu medicamente psihotrope (barbiturice, benzodiazepine, fenotiazine).
14. Principii de detecție în gazcromatografie și cromatografie de lichide ( principiul metodei gaz-cromatografice de analiză a alcoolemiei; aplicaţii ale metodei lichid-cromatografice în toxicologia medico-legală; principiul analizei cantitative a substanţelor toxice cu ajutorul spectrometriei de masă).
15. **PROBA PRACTICĂ:**
16. Metoda “oficială” (titrimetrica) de determinare a alcoolemiei.
17. Izolarea si determinarea alcoolului metilic din probe biologice.
18. Diferenţierea alcoolului etilic de cel metilic.
19. Determinarea carboxihemoglobinei prin metoda spectrofotometrică.
20. Determinarea methemoglobinei.
21. Izolarea si determinarea formaldehidei din probe biologice.

**BIBLIOGRAFIE**

1. Gheorghe Mogoș, *Intoxicații acute* – *Diagnostic și tratament*, Editura Medicală, București, 1981.
2. N.Z. Bruja, I. Ionescu-Vișan, *Diagnosticul de laborator în intoxicațiile acute*, Ed. Militară, 1987.
3. Marțian Cotrău, Maria Proca , *Toxicologie analitică,* Editura Medicală, 1988, București.
4. V. Beliș (sub redacția) *Tratat de Medicină Legală vol. II*, cap. Toxicologie Medico-Legală, Ed. Medicală 1995, pg. 91-300.
5. Dermengiu D., Gorun G., *Toxicologie medico-legală*, Editura Viața Medicală Românească, 2006.
6. Loghin F., *Toxicologie generala*, Editura Medicală Universitatea „Iuliu Hațeganu”, Cluj Napoca, 2002.
7. Loghin F., Popa D., Kiss B., Anton R., *Analize și evaluări toxicologice*, Editura Medicală Universitatea „Iuliu Hațeganu”, Cluj-Napoca, 2002.
8. *Farmacopeea Română*-Editia a X-a –Editura medicala, București,1993.

Relații suplimentare se obțin la sediul Institutului de Medicină Legală Timișoara – Comp. Toxicologie Medico-Legală, str. Cireșului, nr. 1A sau la telefon 0256/221417.